nahid-hub/BLUGE-bengali-wikipedia-section-title-prediction huggingface dataset:
মুসলিম কন্যা বিবাহের কারণে কালাপাহাড় সমাজচ্যুত হন। মায়ের অনুরোধে কিছুদিন পর তিনি বাংলার হিন্দু ধর্মগুরুদের কাছে প্রায়শ্চিত্তের বিধান চাইলে তারা কোন বিধান দিতে অস্বীকৃতি জানান। পরে তিনি পুরীর জগন্নাথ দেবের মন্দিরে গিয়ে প্রায়শ্চিত্তের সংকল্প করেন। কিন্তু পুরীর ধর্মগুরুরা তাকে ও তার স্ত্রীকে মন্দিরে প্রবেশ করতে বাধা দেন এবং তার কোন প্রায়শ্চিত্ত হবে না বলে জানিয়ে দেন। এতে কালাপাহাড় মর্মাহত হন এবং প্রচণ্ড ক্ষোভে ফেটে পড়েন। তাই উড়িষ্যা অভিযানকালে তিনি উড়িষ্যার ধর্মগুরু ও ধর্মস্থানের উপর প্রতিশোধ নেবার সুযোগ পান। ১৫৬৭-৬৮ খ্রীষ্টাব্দে মুকুন্দ দেবের বিরুদ্ধে সুলাইমান কররাণীর পুত্র বায়েজিদ খান কররাণী ও সেনাপতি সিকান্দার উজবেকের যুদ্ধে মুকুন্দ দেবের পতন হলে কালাপাহাড় উড়িষ্যা ও তার নিকবর্তী অঞ্চলের হিন্দু মন্দিরগুলোতে ধ্বংসাত্মক কার্যকলাপ চালান। পুরীর জগন্নাথ মন্দিরের প্রতিমা ভাঙচুর করেন এবং মন্দিরের সম্পদ লুণ্ঠন করেন। জানা যায়, কালাপাহাড় জগন্নাথ, বলভদ্র ও সুভদ্রার কাঠের প্রতিমা উপড়ে নিয়ে হুগলী নদীর তীরে আগুনে পুড়িয়ে দেন।

কালাপাহাড় উড়িষ্যার বালেশ্বরের গোপীনাথ মন্দির, ভুবনেশ্বরের কাছে কোনার্ক মন্দির, মেদিনীপুর, ময়ুরভঞ্জ, কটক ও পুরীর আরো কিছু মন্দিরে ধ্বংসাত্মক কার্যকলাপ চালান। কালাপাহাড়ের মন্দির আক্রমণের প্রক্রিয়াটি একটু অভিনব ছিল। তিনি গরুর চামড়ার বিশাল আকৃতির ঢোল আর পিতলের বড় বড় ঘণ্টা মন্দিরের ভেতরে ক্রমাগত বাজিয়ে তীব্র অনুরণন তৈরি করার ব্যবস্থা করেছিলেন। সেই অনুরণনের তীব্রতায় প্রতিমাদের হাতগুলো খসে পড়ত। এতে উপস্থিত লোকজন হতভম্ব হয়ে পড়লে প্রতিমা উপড়ে ফেলা হত। কালাপাহাড় মন্দির সমূলে ধ্বংস করার চেয়ে প্রতিমা ধ্বংস ও লুটপাটে বেশি আগ্রহী ছিলেন। মন্দির আক্রমণের শেষ পর্যায়ে কালাপাহাড় সম্বলপুরের মা সম্বলেশ্বরীর মন্দিরে আক্রমণ করতে সম্বলপুরের উপকণ্ঠে মহানদীর তীরে দুর্গাপালীতে উপস্থিত হন। সম্বলেশ্বরী মন্দিরের পূজারীরা মন্দির রক্ষার্থে এক দুঃসাহসী পদক্ষেপ নেন। একজন নারীকে গোয়ালিনীর ছদ্মবেশে কালাপাহাড়ের ছাউনিতে পাঠানো হয়। তিনি সৈন্যদের মধ্যে বিষ মিশ্রিত দুধ, দই, ছানা, বিক্রি করেন। পরদিন সকালে খাদ্যের বিষক্রিয়ায় কালাপাহাড়ের বেশির ভাগ সৈন্য আক্রান্ত হয়ে মারা গেলে তিনি অবশিষ্ট সৈন্যদের নিয়ে পালিয়ে যান। মন্দির ধ্বংসের ঘটনা উড়িষ্যা ও মেদিনীপুরেই সীমাবদ্ধ ছিল না। কররাণীদের কোচবিহার আক্রমণকালে কালাপাহাড় আসামের কামাখ্যা মন্দিরসহ আরো কিছু মন্দির ধ্বংস করেন। কালাপাহাড় কররাণীদের শেষ শাসক দাউদ খান কররাণীর আমল পর্যন্ত কররাণীদের সেনাপতি ছিলেন এবং মুঘলদের বিরুদ্ধে অভিযানগুলোতে অংশগ্রহণ করেন। ১৫৭৬ খ্রীষ্টাব্দে কররাণীদের পতনের পর কালাপাহাড় সম্ভবত আফগান নেতা মাসুম কাবুলীর দলে যোগ দেন এবং মুঘলদের বিরুদ্ধে যুদ্ধে লিপ্ত থাকেন। সম্ভবত ১৫৮৩ খ্রীষ্টাব্দে মুঘল সেনাপতি খান ই আজমের বিরুদ্ধে যুদ্ধে মাসুম কাবুলী পরাস্ত হলে সেই যুদ্ধে কালাপাহাড়ও নিহত হন।

সঠিক অনুচ্ছেদ শিরোনাম কোনটি?
titleA. মন্দির ধ্বংসকারী কালাপাহাড়
titleB. কালাপাহাড়ের সমরাভিযান
titleC. কালাপাহাড়ের সমাধি
titleD. ধর্মান্তর
উত্তর: titleA
অলব্রাইখট তখন হিটলারের বিরুদ্ধে অভ্যুত্থানের নতুন কৌশল প্রণয়ন করেন। রিপ্লেসমেন্ট আর্মির (এরসাচের) অপারেশন ভলকায়ার নামে নতুন কার্যকর পরিকল্পনা ছিল যেটা ব্যবহৃত হতো যখন জার্মান শহরগুলোতে মিত্রবাহিনীর বোমা হামলার ফলে সৃষ্ট বিশৃংখলা আইনশৃংখলা পরিস্থিতির অবনতি ঘটাতো অথবা জার্মান ফ্যাক্টোরিতে জোরপূর্বক কাজ করানো পরাজিত দেশ থেকে আনা শ্রমিকদের বিদ্রোহ ঘটানোর মাধ্যমে। অলব্রাইখট সুপারিশ করেন অভ্যুত্থানের জন্য রিসার্ভ আর্মি কার্যকরী করা। ১৯৪৩ সালের আগস্ট এবং সেপ্টেম্বরে ট্রেস্কো সংশোধিত ভলকায়ার প্ল্যান এবং সম্পূরক অর্ডারের খসড়া প্রণয়ন করেন।একটি গোপন ঘোষণা এই শব্দগুলির সাথে শুরু হয়েছিল: "ফাহারের অ্যাডলফ হিটলার মারা গেছেন! দলের নেতাদের একটি বিশ্বাসঘাতক দল নিজেদের জন্য ক্ষমতা দখল করার জন্য পিছন থেকে আমাদের নিয়োজিত সৈন্যদের আক্রমণ করে পরিস্থিতি কাজে লাগানোর চেষ্টা করেছে।” " বার্লিনের সরকারি মন্ত্রীদের কাজের জন্য পূর্ব প্রুশিয়াইয় হেনরিখ হিম্লার এর সদর দপ্তর, রেডিও স্টেশন এবং টেলিফোন অফিসে এবং সামরিক জেলাসমূহের অন্যান্য নাৎসি অ্যাপারেটাস  এবং কন্সেন্ট্রেশন ক্যাম্পে সরকারি নির্দেশিকা কাজে লাগানোর জন্য বিস্তারিত নির্দেশনা লেখা হয়েছিল। আগে ধারনা ছিল স্টাউফেনবার্গ ভলকায়ার প্ল্যানের মূল পরিকল্পনাকারী ছিল, কিন্তু যুদ্ধের পরে সোভিয়েত ইউনিয়ন কর্তৃক উদ্ধারকৃত দলিলাদি যা ২০০৭ সালে প্রকাশ করা হয় তাতে দেখা যায় যে প্ল্যানটি ১৯৪৩ সালের শরতে ট্রেস্কো কর্তৃক প্রণীত হয়। লিখিত সব তথ্য পরিচালনা করে ট্রেস্কোর স্ত্রী এরিকা এবং তার সেক্রেটারি মার্গারেট ফন ওভেন। দুজনই হাতের ছাপ না রাখার জন্য গ্লাভস ব্যবহার করতেন। এর আগেও অন্তত দুবার ট্রেস্কো ফিউরারকে হত্যার চেষ্টা করে। প্রথম পরিকল্পনা ছিল আর্মি বেস ক্যাম্পের ডিনার পার্টীতে তাকে গুলি করা যা বাদ দেয়া হয় কারণ অনেকেই বিশ্বাস করতেন হিটলার বুলেট প্রুফ জ্যাকেট পরে থাকেন। ষড়যন্ত্রকারীরা তাকে বিষ প্রয়োগে হত্যার কথাও চিন্তা করেছিল কিন্তু হিটলারের খাবার বিশেষভাবে তৈরী করা হত এবং পরীক্ষা করে দেখা হত। তারা বুঝতে পারেন যে একমাত্র উপায় হচ্ছে টাইম বোমা।  রিসার্ভ আর্মির কমান্ডার জেনারেল ফ্রেডরিখ ফ্রমকে ছাড়া অপারেশন ভলকায়ারের সফলতা সম্ভব ছিল না। তাই হয় তাকে দলে ভেড়ানো অথবা কোনোভাবে সড়িয়ে দিতে হতো। ফ্রম, অন্যান্য সিনিয়র অফিসারদের মতই সেনা ষড়যন্ত্র সম্পর্কে জানতেন কিন্তু তাতে সাহায্যও করেননি আবার গেস্টাপোর কাছে রিপোর্টও করননি। 

সঠিক অনুচ্ছেদ শিরোনাম কোনটি?
titleA. একটি নতুন পরিকল্পনা
titleB. অভ্যুত্থানের পরিকল্পনা
titleC. পটভূমি
titleD. পূর্ববর্তী ব্যর্থ প্রচেষ্টাসমূহ
উত্তর: titleA
ব্লু পেনি জাদুঘর কুদান ওয়াটারফ্রন্টে অবস্থিত, এবং এটি দ্বীপটির ইতিহাস ও শিল্পকে তুলে করে। এর সংগ্রহের মধ্যে রয়েছে পুরাকালের সামুদ্রিক মানচিত্র, চিত্রকলার, ভাস্কর্য, খোদাই এবং স্ট্যাম্প, আরো রয়েছে বিখ্যাত কমলা-লাল এক পেনি, গাঢ় নীল দুই পয়সার স্ট্যাম্প। পোর্ট লুইসের প্রাকৃতিক ইতিহাস জাদুঘরটিতে মরিশাসের চিত্তাকর্ষক প্রাণীর প্রদর্শনী, পাখি এবং স্থলজ প্রাণীদের জন্য একটি গ্যালারি রয়েছে, দ্বিতীয়টিতে সামুদ্রিক প্রজাতির উপর দৃষ্টি নিবদ্ধ করা হয়েছে এবং তৃতীয়টিতে ডোডো প্রদর্শিত করা রয়েছে, এটি বিখ্যাত মরিশাসীয় পাখি যা ডাচদের দখলের সময়কালে বিলুপ্ত হয়ে যায়। মরিশাসের ডাকঘর জাদুঘরটি ১৮ শতকের একটি পুরানো পাথরের ভবনে অবস্থিত, এবং মরিশাস এবং সারা বিশ্ব থেকে স্ট্যাম্প এবং পোস্টাল প্রদর্শন করা রয়েছে এটিতে। ১৮ শতাব্দীর চুনকাম করা ফরাসি ঔপনিবেশিক ভবনে অবস্থিত ছোট্ট মরিশাস ফটোগ্রাফি জাদুঘরটি একটি ব্যক্তিগত জাদুঘর যা মরিশাসের ফটোগ্রাফি এবং সিনেম্যাটোগ্রাফির প্রথম দিনগুলি সম্পর্কে নিদর্শন এবং নথি প্রদর্শন করে। চায়নাটাউনে অবস্থিত চায়না ঐতিহ্য জাদুঘর, চীনা সম্প্রদায়ের দৈনন্দিন জীবনের প্রতিনিধিত্বকারী ঐতিহাসিক উপাদানসমূহ প্রদর্শন করে। বর্তমানে সংস্কারের জন্য বন্ধ (২০১৪) রয়েছে অভিভাসী ঘাট, দ্বীপের চিনি এস্টেটে কাজ করার জন্য ব্রিটিশ সরকার কর্তৃক নির্মিত ভারত, পূর্ব আফ্রিকা, মাদাগাস্কার, চীন ও দক্ষিণপূর্ব এশিয়া থেকে শ্রমিকদের আমদানির জন্য অভিবাসন ডিপোর অবশেষ যা নির্মিত হয়েছিল। যদিও একটি ঐতিহ্যগত অর্থে একটি জাদুঘর নয়, মরিশাসের জাতীয় গ্রন্থাগারে শহর ও দেশের জনগনকে গ্রন্থাগারের ঐতিহ্যবাহী সেবা প্রদানের পাশাপাশি মরিশাসের ইতিহাস সম্পর্কিত একটি সমৃদ্ধ ও ব্যাপক সংগ্রহ রয়েছে, যার মধ্যে রয়েছে পাণ্ডুলিপি, বই, সংবাদপত্র, সাময়িকী, সঙ্গীত স্কোর, ফটোগ্রাফ, মানচিত্র, অঙ্কন এবং অন্যান্য গ্রাফিক আর্ট ফর্ম এবং অডিওভিজুয়াল উপকরণ।

সঠিক অনুচ্ছেদ শিরোনাম কোনটি?
titleA. হালকা রেল পরিবহন ব্যবস্থা
titleB. ক্রীড়া
titleC. জাদুঘর
titleD. স্থাপত্য
উত্তর: titleC
বিংশ শতাব্দীর প্রথম দিকে উসমানীয় সাম্রাজ্য উপদ্বীপের বেশিরভাগ অংশের উপরে নিয়ন্ত্রণ বা অধিরাজ্য (যদিও নামমাত্র) করে চলেছিল। এই অধিরাজ্যের অধীনে, আরব মক্কার শরিফদের সাথে প্রসিদ্ধ হয়ে এবং হেজাজ শাষণ করে একজন গোষ্ঠীগত শাষক দ্বারা কোন রকমে শাষিত হয়েছে (আল সাউদ সহ যিনি ১৯০২ সালে নির্বাসন থেকে ফেরার পর – নিচে দেখুন)।

১৯১৬ সালে, ব্রিটেন ও ফ্রান্সের উৎসাহ ও সমর্থনে (যারা প্রথম বিশ্বযুদ্ধে উসমানীয় লড়াই করছিল), মক্কার শরিফ হুসাইন বিন আলি আরবের স্বাধীনতা নিশ্চিত করা এবং আরব অঞ্চলকে সিরিয়ার আলেপ্পো থেকে ইয়েমেনের আডিন পর্যন্ত বিস্তৃত করে একক আরব রাষ্ট্র প্রতিষ্ঠা করার উদ্দেশ্যে উসমানীয় সাম্রাজ্যের বিরুদ্ধে প্যান-আরব বিদ্রোহে নেতৃত্ব দিয়েছিলেন । 
আরব সেনাবাহিনী সমস্ত উপদ্বীপ থেকে বেদুঈন এবং অন্যান্যদের অন্তর্ভূক্ত করে তবে যারা বিদ্রোহে কিছু মাত্রায় অংশ নেননি সেই আল সউদ ও তাদের সংশ্লিষ্ট গোত্রদের নিয়ে নয়। অভ্যন্তরীণ নিয়ন্ত্রণের জন্য মক্কার শরিফদের সাথে দীর্ঘস্থায়ী প্রতিদ্বন্দ্বিতার কারণে এবং আংশিকভাবে আল রশিদকে হারানো তাদের অগ্রাধিকার ছিল। তবুও বিদ্রোহটি মধ্য-পূর্ব অংশে একটি ভূমিকা রেখেছে এবং হাজার হাজার অটোমান সৈন্যবাহিনীকে বাধা দিয়ে ১৯১৮ সালে অটোমানদের প্রথম বিশ্বযুদ্ধে পরাজয়ের জন্য অবদান রাখে।

তবে প্যান-আরব রাষ্ট্রকে সমর্থন করতে পরবর্তী অটোমান সাম্রাজ্যের বিভাজন সহ ব্রিটিশ ও ফরাসি হুসেনকে পরিত্যাগ করার প্রতিশ্রুতি দিয়েছিল। যদিও হুসেনকে হেজাজের রাজা হিসাবে স্বীকৃতি দেওয়া হয়েছিল, ব্রিটেন পরে আল সউদকে সমর্থন দিয়ে তাকে কূটনৈতিক এবং সামরিকভাবে বিচ্ছিন্ন করে রেখেছিল। সেজন্য বিদ্রোহটির যে একটি প্যান-আরব রাষ্ট্র তৈরির লক্ষ্য ছিল তা ব্যর্থ হয়েছিল কিন্তু আরবকে অটোমান অভিনিবেশ ও নিয়ন্ত্রণ থেকে মুক্ত করা হয়েছিল।

সঠিক অনুচ্ছেদ শিরোনাম কোনটি?
titleA. উমাইয়া এবং আব্বাসীয় শাসনকাল
titleB. অটোমান শাসনে ফেরা
titleC. আরব বিদ্রোহ
titleD. ইসলাম পূর্ব আরব
উত্তর: titleC
১৯৮০ সালের অক্টোবরে ন্যাশনাল অরগানাইজেশন ফর উইমেন "বালকপ্রীতি, পর্নোগ্রাফি, ধর্ষকাম-মর্ষকাম এবং প্রকাশ্য যৌনতা" এই "বিগ ফোর"-কে "যৌন পক্ষপাত ও যৌন অভিমুখিতা" নয়, বরং "শোষণ ও গোপনীয়তার উপর জবরদস্তি ও আক্রমণ" হিসেবে চিহ্নিত করে। যৌনতার নিয়ে ১৯৮২ সালে আয়োজিত বার্নার্ড কনফারেন্স অন সেক্সুয়ালিটিতে প্রো-সেক্স ও এন্টি-পর্ন নারীবাদীদের মধ্যে সংঘাতটি স্মরণীয়। পর্নোগ্রাফি বিরোধী নারীবাদীদেরকে এই আয়োজনের পরিকল্পনা কমিটি থেকে বাদ দিয়ে দেয়া হয়, কাজেই তারা তাদের প্রতি অবজ্ঞার প্রতিবাদে এই সম্মেলনের বাইরে সমাবেশ করেন।

সঠিক অনুচ্ছেদ শিরোনাম কোনটি?
titleA. প্রধান ঘটনাসমূহ
titleB. দুটি বিরোধী দৃষ্টিভঙ্গি
titleC. যৌন-ইতিবাচক নারীবাদী
titleD. পর্নোগ্রাফি বিতর্ক
উত্তর: titleA
প্রাকদিকের কম্পিউটার গুলো ছিল মেইনফ্রেম কম্পিউটার যেগুলোর কোন অপারেটিং সিস্টেম ছিল না। তখন পাঞ্চ কার্ড, কাগজের টেপ অথবা চৌম্বকীয় টেপ ব্যবহার করে নির্দেশ দেয়া হত। নির্দেশটি প্রথমে মেশিনে লোড হত তারপর কাজটি করা শুরু করত যতক্ষন না শেষ হত। প্রোগ্রামগুলো ডিবাগ করা যেত টগল সুইচ এবং প্যানেল লাইট এর মাধ্যমে।

প্রথমদিককার হাতে করা বাইনারি কোডগুলোর ট্রান্সলেসন বা অনুবাদের কাজ করার জন্য পরবর্তীকালে সাংকেতিক ভাষা, এসেম্বলারস এবং কমপাইলার উন্নয়নের কাজ শুরু হয় প্রোগ্রামারদের জন্য। পরবর্তীতে ইনপুট এবং আউটপুটের সুবিধার্থে পাঞ্চ কার্ড বা চৌম্বকীয় টেপ গুলোতে সাপোর্ট কোড থাকত যা কিনা ব্যবহারকারীর প্রোগ্রাম এর কাজে সহায়তা করত। তখনও মেশিন গুলো একের অধিক কাজ একই সময়ে করতে পারত না।

মেশিনগুলোর ক্ষমতা যখন বাড়ছিল তখন তার সাথে কাজ করার সহজ উপায় ও প্রয়োজনীয় হয়ে পড়ছিল। তখনও লোকদের বা ব্যবহারকারীদের প্রত্যেকটা কাজের জন্য বারবার নিদের্শ দিতে হচ্ছিল এত করে কাজের মান কমে যাচ্ছিল, গতি কমে আসছিল। নিরাপত্তার প্রয়োজনে অডিট ট্রেইল রাখা হত যাতে কোন প্রোগ্রাম কোন ফাইল ব্যবহার করছে তা বুঝা যায়। সময়ের প্রয়োজনে অটোমেটিক বা স্বতন্ত্র মনিটরিং ব্যবস্থার প্রয়োজন বাড়ছিল।

এসময় (অপারেটিং সিস্টেম শব্দটি ব্যবহারের পূর্বে) রানটাইম লাইব্রেরি একটি অপরিহার্য প্রোগ্রাম হিসেবে দেখা দেয়। যার মাধ্যমে কাজের রেকর্ড, হার্ডওয়্যার রিসোর্স ব্যবহার, কাজের নিয়ন্ত্রণ, একটি কাজের পরে অন্যটির জন্য রিসোর্স তৈরী করা যাতে করে দ্রুত পরের কাজে যাওয়া যায় ইত্যাদি করা যেত। এই ধরনের কাজগুলো একই সঙ্গে করা যেত ফলে এগুলো কে ডাকা হত মনিটর বা মনিটর প্রোগ্রাম।

সঠিক অনুচ্ছেদ শিরোনাম কোনটি?
titleA. শুরুর কথা
titleB. হোম কম্পিউটার
titleC. মেইনফ্রেম যুগ
titleD. মিনিকম্পিউটার এবং ইউনিক্স'র উদ্ভাবন
উত্তর: titleA
আলমগীর অভিনীত প্রথম চলচ্চিত্র আলমগীর কুমকুম পরিচালিত যুদ্ধভিত্তিক "আমার জন্মভূমি" ১৯৭৩ সালে মুক্তি পায়। তার অভিনীত দ্বিতীয় চলচ্চিত্র ছিল "দস্যুরাণী" (১৯৭৪)। ১৯৭৫ সালে তিনি শাবানার বিপরীতে "চাষীর মেয়ে" ও কবরীর বিপরীতে "লাভ ইন শিমলা" চলচ্চিত্রে অভিনয় করেন। পরের বছর তিনি আলমগীর কুমকুম পরিচালিত "গুন্ডা" চলচ্চিত্রে রাজ্জাক ও কবরীর সাথে একটি ছোট চরিত্রে এবং তাহের চৌধুরী পরিচালিত "মাটির মায়া" চলচ্চিত্রে ফারুক ও রোজিনার সাথে পার্শ্ব চরিত্রে অভিনয় করেন। ১৯৭৮ সালে দিলীপ বিশ্বাস পরিচালিত "জিঞ্জীর" চলচ্চিত্রে রাজ্জাক ও সোহেল রানার সাথে অভিনয় করেন। তিনি আসাদ চরিত্রে কামাল আহমেদ পরিচালিত "রজনীগন্ধা" (১৯৮২) চলচ্চিত্রে অভিনয় করেন। এতে তার সহশিল্পী ছিল রাজ্জাক, শাবানা ও অঞ্জনা। ১৯৮৪ সালে তিনি আমজাদ হোসেন পরিচালিত "ভাত দে" ও "সখিনার যুদ্ধ" চলচ্চিত্রে কাজ করেন। দুটি ছবিতে তার বিপরীতে অভিনয় করেন শাবানা এবং এর মধ্য দিয়ে শাবানার সাথে তার জুটি গড়ে ওঠে, যা পরবর্তী এক দশক বাংলা চলচ্চিত্রে রাজত্ব করে। "ভাত দে" ছবিতে তিনি একজন দরিদ্র বাউলের শিষ্য গহর চরিত্রে অভিনয় করেন।

সঠিক অনুচ্ছেদ শিরোনাম কোনটি?
titleA. ১৯৭৩-১৯৮৪: চলচ্চিত্রে অভিষেক ও পার্শ্ব চরিত্র
titleB. কর্মজীবন
titleC. ২০১০-বর্তমান
titleD. কণ্ঠশিল্পী
উত্তর: titleA
টার্মিনাল-৩ আন্তর্জাতিক ক্রিয়াকলাপের জন্য ব্যবহৃত হয়। সমস্ত ভারতীয় বিমান সংস্থার আন্তর্জাতিক উড়ান পরিচালনা করছে (২ অক্টোবর ২০১৯ সালের হিসাবে আন্তর্জাতিক বিমান পরিচালনাকারী ভারতীয় বিমান সংস্থাগুলি হল - এয়ার ইন্ডিয়া, ইন্ডিগো, স্পাইসজেট, গোএইয়ার এবং ভিস্তারা।) বিদেশী বিমান সংস্থাগুলি এই টার্মিনাল-৩ তাদের বিমানের উড়ানের জন্য এবং দিল্লির উদ্দেশ্যে ব্যবহার করে।

অন্তঃদেশীয় উড়ান পরিচালনার উদ্দেশ্যে টার্মিনাল-৩ এয়ার ইন্ডিয়া, এয়ারএশিয়া এবং ভিস্তারা ব্যবহার করে।

গোএয়ার টার্মিনাল-২ ব্যবহার করে, অন্যদিকে ইন্ডিগো এবং স্পাইসজেট টার্মিনাল-১ এবং টার্মিনাল-৩ (অস্থায়ীভাবে) তাদের অভ্যন্তরীণ ক্রিয়াকলাপের জন্য ব্যবহার করে।

সঠিক অনুচ্ছেদ শিরোনাম কোনটি?
titleA. অন্তঃদেশীয় এবং আন্তর্জাতিক উড়ান পরিচালনা
titleB. রেল
titleC. যোগাযোগ
titleD. টার্মিনাল ১
উত্তর: titleA
জেল থেকে বেরিয়ে ভারতের কমিউনিস্ট পার্টির সদস্য হন তিনি। সক্রিয় ভাবে শ্রমিক আন্দোলনের সাথে যুক্ত হয়ে কলকাতার ট্রাম মজদুর ইউনিয়নের সংগঠক হিসেবে পরিচিতি পান এবং ১৯৪৫-৪৬ পার্টির জেলা ইউনিট, ও জেলা সম্পাদকমন্ডলীর সদস্য নির্বাচিত হয়েছিলেন তিনি। ভারতীয় কমিউনিস্ট পার্টি, ১৯৪৮ খ্রিষ্টাব্দে বে-আইনি ঘোষিত হলে গোপনে পার্টির সংগঠনের কাজ চালাতে থাকেন। পরবর্তীতে পার্টির সাথে মতবিরোধ হলে সক্রিয় রাজনীতি থেকে সরে আসেন আদর্শনিষ্ঠ সুপ্রকাশ রায়। সর্বক্ষনের পার্টিকর্মী হিসেবে কাজ করেছেন, তার নিজস্ব সম্বল কিছুই ছিলোনা। ফলত তার মৃত্যুর পরে অভাব অনটনে জর্জরিত ছিল তার পরিবার।

সঠিক অনুচ্ছেদ শিরোনাম কোনটি?
titleA. বিপ্লবী আন্দোলন
titleB. কমিউনিস্ট পার্টির সদস্য
titleC. সাহিত্যকর্ম ও গবেষণা
titleD. মৃত্যু
উত্তর: titleB
১৯২৮ থেকে ১৯৩১ সময়কালে টানটন স্কুল, সমারসেট জুনিয়র্স ও ওল্ড টানটনিয়ান্সের পক্ষে খেলেছেন। ১৯৩১ সালে বিদ্যালয়ের ছাত্র থাকাবস্থায় খ্যাতির তুঙ্গে পৌঁছেন। এ পর্যায়ে তিনি টানটনের স্কুলে অধ্যয়ন করতেন। ইংল্যান্ডের বাদ-বাকী একাদশের সদস্যরূপে পাবলিক বিদ্যালয়ের ছাত্রদের নিয়ে গঠিত একাদশে দলের বিপক্ষে খেলার জন্যে মনোনীত হন। ১৯.১ ওভারে ১০/৪৯ বোলিং পরিসংখ্যান গড়েন তিনি। এছাড়াও দ্বিতীয় ইনিংসে ২/২৩ পান। এরপর কেমব্রিজের সেন্ট ক্যাথরিন্স কলেজে ভর্তি হন।

এর অল্প কয়েকদিন পরই পরের মৌসুমে ১৯৩২ সালে সমারসেটের পক্ষে প্রথম-শ্রেণীর ক্রিকেটে অভিষেক ঘটে তার। ১৯৩৪ সাল থেকে কেমব্রিজ বিশ্ববিদ্যালয়ের পক্ষে চার মৌসুম খেলেন। তন্মধ্যে তিনবার ব্লুধারী হন। এ পর্যায়ে ছুটির দিনগুলোয় সমারসেটের পক্ষে খেলতেন। ১৯৩৫ সালে বোলার হিসেবে স্বর্ণালী সময়ে অতিবাহিত করেন। ৬০ উইকেট লাভ করেন তিনি। অন্যদিকে, ব্যাটসম্যান হিসেবে ১৯৩৭ সালে ৮৬৩ রান তুলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. ব্যক্তিগত জীবন
titleD. শৈশবকাল
উত্তর: titleD
ধর্মবাদী রক্ষণশীল মানুষেরা সাধারণভাবেই পর্নোগ্রাফির বিরোধিতা করেন, নারীবাদীদের কোনো অংশ হয়তবা তাদের সাথে মিলতে পারে, যদিও তাদের কারণগুলো আলাদা। অনেক ধার্মিক রক্ষণশীলেরা পর্নোগ্রাফিকে শিশুদের ক্ষেত্রে হুমকি হিসেবে দেখেন। কিছু রক্ষণশীল প্রোটেসট্যান্ট যুক্তি দেখান যে যেহেতু পর্নে যোনিজ-শিশ্নজ বহির্ভূত যৌনতা দেখায়, গর্ভপাত করাকে উৎসাহিত করে এবং যৌনবাহিত রোগ বৃদ্ধিতে সাহায্য করতে পারে।

কনসার্নড উইমেন ফর আমেরিকা (সিডব্লিউএ) একটি রক্ষণশীলতাবাদী সংগঠন যেটি সম-লিঙ্গের বিয়ে এবং গর্ভপাতের বিরোধিতা করে। নারী বিরোধী সহিংসতা এর বিষয় নিয়ে আলোচনার সময় তারা পর্নোগ্রাফিকে তুলে আনে। সিডব্লিউএ দৃঢ়ভাবে বলে যে নারীর উপর পুরুষের আক্রমণের একটি বড় কারণ হচ্ছে পর্নোগ্রাফি। সিডব্লিউএ তর্ক করে যে পর্নোগ্রাফি পুরুষদেরকে তাদের পত্নীদেরকে অসম্মান করতে নিশ্চিত প্রত্যয় জাগায় এবং বিয়েকে অবজ্ঞা করা শেখায়, যার ফলে বিয়ের শুদ্ধতা হুমকিতে পড়ে। অন্যান্য বিষয়গুলির তুলনায় সিডব্লিউএর মোকাবেলা করা হয়েছে, তারা পর্নোগ্রাফির বিষয় নিয়ে আসে যখন তারা নারীবাদী বিরোধী হয়, কেননা তাদের অনেকগুলি বিষয় পার্থক্য কেন পর্নোগ্রাফি অপ্রচলিত অ-অরুপ অশ্লীল পর্নোগ্রাফি নারীবাদী।

সঠিক অনুচ্ছেদ শিরোনাম কোনটি?
titleA. ধর্মীয় অভিমত
titleB. নারীবাদী বিচার
titleC. রক্ষণবাদী মতবাদ
titleD. ক্ষতি ভিত্তিক মতবাদ
উত্তর: titleC
"মূল নিবন্ধঃ কুতুবদিয়া বায়ু বিদ্যুৎ কেন্দ্র"

২০১৭ সালের ১০ই ফেব্রুয়ারি কক্সবাজার জেলার কুতুবদিয়ায় চালু হয় ১ মেগাওয়াট ক্ষমতা সম্পন্ন বায়ু চালিত বিদ্যুৎ কেন্দ্রটি। ২০ কিলোওয়াট ক্ষমতার ৫০টি টারবাইন দ্বারা ১ মেগাওয়াট বিদ্যুৎ উৎপাদন করা হচ্ছে। বিদ্যুৎ কেন্দ্রটি জাতীয় গ্রীডের সাথে সংযুক্ত নয়। বিদ্যুৎ কেন্দ্রটি থেকে উৎপাদিত বিদ্যুৎ আশে পাশের প্রায় ৫৫০ গ্রাহকের কাছে পৌঁছে দেয়া হচ্ছে। সমুদ্র সৈকতর দক্ষিণে আলী আকবরের ডেল এলাকায় বায়ু বিদ্যুৎ কেন্দ্রটি অবস্থিত। বাংলাদেশ বিদ্যুৎ উন্নয়ন বোর্ডের তত্ত্বাবধানে প্রায় ২৪ কোটি টাকা ব্যয়ে এই বিদ্যুৎ কেন্দ্রটি তৈরি করা হয়েছে।

সঠিক অনুচ্ছেদ শিরোনাম কোনটি?
titleA. স্বাধীনতার পূর্বে
titleB. কুতুবদিয়া বায়ু বিদ্যুৎ কেন্দ্র
titleC. ইতিহাস
titleD. স্বাধীনতার পর থেকে একবিংশ শতকের শুরুর আগ পর্যন্ত
উত্তর: titleB
একটা কাজ প্রকাশ করার এক সিদ্ধান্ত নেওয়া হয়, এবং কারিগরি আইনগত বিষয়গুলো সমাধান করা হয়, লেখক পুনর্লিখন অথবা সামান্য পরিবর্তন করে তার কাজটার গুণমান বাড়ানোর জন্যে বলতে পারেন এবং সম্পাদক-কর্মী কাজটা সম্পাদনা করে দেন। প্রকাশকরা সম্ভবত 'একটা ঘরানা' মেনে চলেন, এবং সম্পাদক-কর্মী কপি-সম্পাদনা করবেন যাতে সেটা ঘরানার সঙ্গে সামঞ্জস্যপূর্ণ হয় এবং প্রত্যেক বাজারের ব্যাকরণগত চাহিদা মেটায়। সম্পাদকরা প্রায়ই অভিনব শিরোনাম এবং অধ্যায়নাম পছন্দ করেন। সম্পাদনাও কখনো কখনো সম্ভাব্য কাঠামোগত পরিবর্তনে সামিল হয় এবং অধিক তথ্যের জন্যে অনুরোধ করে। কিছু প্রকাশক তথ্য পরীক্ষক রাখে, বিশেষত কল্পবিজ্ঞান ছাড়া অন্য বইয়ের ক্ষেত্রে।

সঠিক অনুচ্ছেদ শিরোনাম কোনটি?
titleA. স্বাধীন প্রকাশনার বিকল্পসমূহ
titleB. সাম্প্রতিক বিকাশসমূহ
titleC. বই প্রকাশন
titleD. সম্পাদকীয় পর্যায়
উত্তর: titleD
বিএসপিপি দলীয় কংগ্রেসে বিদায়ী ভাষণে বলেন, ‘যদি নৈরাজ্য চলতে থাকে তাহলে সেনাবাহিনীকে ডাকা হবে এবং আমি এখান থেকে ঘোষণা করছি যে, সেনাদের শূন্যে গুলি ছোড়ার নিয়ম নেই। তাঁরা সরাসরি আঘাত করেন।’ ৮ থেকে ১২ আগস্ট ও ১৮ সেপ্টেম্বর দেশের বিভিন্ন স্থানে প্রতিবাদ চলতে থাকে। ফলশ্রুতিতে ১৮ সেপ্টেম্বর, ১৯৮৮ তারিখে জেনারেল স মংয়ের নেতৃত্বে সেনা অভ্যুত্থান ঘটে। ব্যাপকভাবে বিশ্বাস করা হয় যে, অবসরে থাকলেও পর্দার অন্তরালে থেকে এ অভ্যুত্থানে তার ব্যাপক ভূমিকা ছিল।

প্রায় দশ বছর নে উইন সামরিক জান্তার উপর প্রভাব বিস্তার করেন। ১৯৯৮ সালের পর তার প্রভাব ধীরে ধীরে কমতে থাকে। ৪ মার্চ, ২০০২ তারিখে জামাতা আই জ উইন ও কন্যা সান্দার উইনকে দোষী সাব্যস্ত করে মৃত্যুদণ্ডের মুখোমুখি দাঁড় করানো হয়। নে উইন ও কন্যাকে গৃহে অন্তরীণ রাখা হয়। সেপ্টেম্বরে আই জ উইন ও তিন পুত্র আই নে উইন, কিয় নে উইন ও জি নে উইনকে মৃত্যুদণ্ডে দণ্ডিত করে।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. প্রারম্ভিক জীবন
titleC. প্রভাব বিস্তার
titleD. ব্যক্তিগত জীবন
উত্তর: titleC
জয়া ২০১০ সালে রেফারিংয়ে মনোনিবেশ করেন। ২০১২ সালে দল থেকে বাদ পড়ার পর কিছুকাল বিজেএমসিতে চাকুরী করেন। একইবছর বঙ্গমাতা ফুটবল টুর্নামেন্ট দিয়ে নিয়মিত রেফারিং শুরু করেন। এরপর শ্রীলঙ্কা, নেপাল ও তাজিকিস্তানে একে একে এএফসি অনূর্ধ্ব-১৪ চ্যাম্পিয়নশিপ খেলা পরিচালনার দায়িত্ব পান। আন্তর্জাতিক ফুটবল ম্যাচে তিনি ২০১৯ পর্যন্ত অন্তত ১০ বছর ধরে রেফারিং করেন। এরমধ্যে ২০১৫ সালে বার্লিনে আন্তর্জাতিক ফুটবল উৎসবে ১০টি ম্যাচ পরিচালনা করেন। ২০১৯ সালে ঢাকায় সাফ অনূর্ধ্ব-১৫ টুর্নামেন্টের দুটি ম্যাচে রেফারিং করেন। ভারতের সুব্রত কাপে, নেপাল-ভুটান এমনকি এশিয়ার বাইরে ইউরোপে গিয়েও দায়িত্ব পালন করেছেন জয়া। লেভেল ৩, ২ ও ১ কোর্স শেষ করে বাংলাদেশের জাতীয় পর্যায়ের রেফারি হন। পরে বিশ্ব ফুটবলের সর্বোচ্চ নিয়ন্ত্রক সংস্থা ফিফা রেফারি হওয়ার ফিটনেস টেস্টে উত্তীর্ণ হন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. রেফারিং
titleC. কোচ
titleD. ফুটবল
উত্তর: titleB
নারীবাদী ভৌগলিকত্ব প্রায়শঃই আধুনিকতা পরবর্তী সীমানাকেই নির্দেশ করে, কিন্তু এটাই তাদের প্রাথমিক ভাবে নির্দেশিত উন্নয়নের বিষয়বস্তু নয়, আসল উদ্দেশ্য হচ্ছে ব্যক্তি প্রত্যেকের অঞ্চলভিত্তিক তাদের এলাকায় তারা যে সমাজে বসবাস করে অভিজ্ঞতাকে সামনে নিয়ে আসা। বস্তুতপক্ষে এটা বাস্তবিক বিশ্বকে সমীক্ষা করে, পূর্বের ভৌগলিক ও সামাজিক গবেষণাগুলো আলোচনা সমালোচনাও করেন, যুক্তি প্রদান করা হয় যে, প্রাতিষ্ঠানিক শিক্ষাগুলো সাধারণ পিতৃতাত্ত্বিক হিসেবে চিত্রায়িত করা হয় এবং বর্তমান গবেষণাগুলো পূর্বের প্রাকৃতিক গবেষণার মুখোমুখি হয়, যেখানে প্রাতিষ্ঠানিক গবেষণাগুলো পুরুষ পক্ষপাত জোরদার করে।

সঠিক অনুচ্ছেদ শিরোনাম কোনটি?
titleA. সাহিত্য তত্ত্ব
titleB. আদর্শ ও সমসাময়িক লিঙ্গ ভেদাভেদ পদ্ধতি
titleC. আইনি তত্ত্ব
titleD. ভূগোল
উত্তর: titleD
১৯০৮ সালে এসি মিলান ভেঙ্গে ইন্টার মিলান গঠিত হয়। প্রথম বছরেই তারা স্কুডেট্টো জিতে নেয়। এ দলের কোচ কাম অধিনায়ক ছিলেন ভার্জিলিও ফসেত্তি, যিনি প্রথম বিশ্বযুদ্ধে প্রাণ হারান। পরবর্তী শিরোপা জিততে ১০ বছর অপেক্ষা করতে হয়।

প্রথম কোপা ইতালিয়া শিরোপো জয় করে ১৯৩৮-৩৯ সালে। ১৯৪০ সালে দলটি জয় করে পঞ্চম স্কুডেট্টো। এ দলটির নেতৃত্বে ছিলেন গিওসেপে মিয়েজ্জা, যার নাম অনুসারে পরবর্তীকালে সান সিরো স্টেডিয়ামের নামকরণ করা হয়।

সঠিক অনুচ্ছেদ শিরোনাম কোনটি?
titleA. কোম্পানী হিসেবে ইন্টারন্যাজিওন্যালে
titleB. খেলোয়াড়
titleC. ইতিহাস
titleD. সমর্থক এবং প্রতিদ্বন্দ্বিতা
উত্তর: titleC
শংকর গোবিন্দ চৌধুরীর ব্রিটিশবিরোধী আন্দোলনের মাধ্যমে রাজনৈতিক জীবনের শুরু। ছিলেন মুক্তিযুদ্ধের অন্যতম সংগঠক। মুক্তিযুদ্ধে ৭ নম্বর সেক্টরের জোনাল কাউন্সিলের ভাইস চেয়ারম্যান ছিলেন। তিনি ১৯৫৪ সালে আওয়ামী লীগে যোগদান করেন। তিনি আমৃত্যু নাটোর জেলা আওয়ামী লীগের সভাপতি ছিলেন। ১৯৬৬ সালের ছয় দফা, ১৯৬৯ সালের আইয়ুববিরোধী আন্দোলন এবং এরশাদের শাসনামলে স্বৈরাচারবিরোধী আন্দোলনসহ প্রতিটি গণতান্ত্রিক আন্দোলনে তিনি সক্রিয় ভূমিকা পালন করেন। ১৯৬৬ সালে ৬ দফা আন্দোলনে সক্রিয় অংশগ্রহণের জন্য এক বছর কারাবরণ করেন তিনি।

১৯৬৯ থেকে ১৯৮৪ সাল পর্যন্ত তিনি নাটোর পৌরসভার চেয়ারম্যান ছিলেন। 

তিনি ১৯৭০ সালের নির্বাচনে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। ১৯৭২ সালে বাংলাদেশের সংবিধান প্রণয়ন কমিটির অন্যতম সদস্যও ছিলেন। ১৯৭৫ সালে বাকশাল প্রবর্তিত হলে তিনি নাটোরের গভর্ণর নিযুক্ত হন। ১৯৯১ সালের পঞ্চম জাতীয় সংসদ নির্বাচনে তিনি আওয়ামীলীগের হয়ে সংসদ সদস্য নির্বাচিত হন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. সন্মাননা ও পুরস্কার
titleC. জন্ম ও পারিবারিক জীবন
titleD. মৃত্যু
উত্তর: titleA
কিছু মুখ শনাক্তকরণ অ্যালগরিদম মুখের একটি চিত্র থেকে খসড়া, বা বৈশিষ্ট্য আহরণ দ্বারা মুখের বৈশিষ্ট্য শনাক্ত করে থাকে। উদাহরণস্বরূপ, একটি অ্যালগরিদম আপেক্ষিক অবস্থান, আকার, এবং / অথবা চোখ, নাক, এবং চোয়ালের আকৃতি বিশ্লেষণ করতে পারে। এই বৈশিষ্ট্যগুলি তখন মিলিত বৈশিষ্ট্যগুলির সাথে অন্যান্য চিত্রগুলি অনুসন্ধান করতে ব্যবহৃত হয়। অন্যান্য অ্যালগরিদম মুখের ছবির একটি গ্যালারি নর্মালাইজ করে এবং তারপর মুখের ডাটা সংকুচিত করে, শুধুমাত্র ইমেজটিতে ডাটা সংরক্ষণ করে যা মুখের স্বীকৃতির জন্য উপযোগী। তারপর একটি প্রমাণিত ছবির সঙ্গে মুখের তথ্য তুলনা করা হয়। সর্বাপেক্ষা সফলতম পদ্ধতিগলির মধ্যে একটি হল টেমপ্লেট শনাক্তকরণ, যা মিলে যাওয়া কৌশলগুলির উপর ভিত্তি করে নির্দিষ্ট বৈশিষ্ট্যগুলির একটি সেট প্রয়োগ করে, এবং একটি সংকুচিত মুখের উপস্থাপনা প্রদান করে।

শনাক্তকরণ অ্যালগরিদম দুটি প্রধান পন্থা, জ্যামিতিক, যা বিশিষ্ট বৈশিষ্ট্যাবলী দেখায়, অথবা ফোটামেট্রিক, যা একটি পরিসংখ্যান পদ্ধতি যা একটি ইমেজকে মানে বিভক্ত করে এবং বৈষম্য দূর করার জন্য টেমপ্লেটগুলির সাথে মানগুলির তুলনা করে।

জনপ্রিয় স্বীকৃতি অ্যালগরিদমগুলি এগেনফেসেস ব্যবহার করে রৈখিক বৈষম্য বিশ্লেষণ, ইলাস্টিক গুচ্ছ চিত্র ফিশেরফাসে অ্যালগরিদম ব্যবহার করে এইং হিডেন মার্কোভ মডেল, মাল্টিলিওনার সাবসপেস টেনসার উপস্থাপনা ব্যবহার করে ও নিউরোনাল-প্রণোদিত ডায়নামিক লিংক ম্যাচিং প্রধান উপাদান বিশ্লেষণের অন্তর্ভুক্ত।

সঠিক অনুচ্ছেদ শিরোনাম কোনটি?
titleA. ইতিহাস
titleB. অনুভূতি শনাক্তকরণ
titleC. ঐতিহ্যগত
titleD. সংযোজিত ব্যবহার
উত্তর: titleC
১৯৯০ খ্রিষ্টাব্দ থেকে বিদ্যালয়ে দুটি অধিবেশনে শিক্ষাদান কর্মসূচী গ্রহণ করা হয়েছে। এগুলো হলো প্রভাতী অধিবেশন এবং দিবাকালীন অধিবেশন। সকাল ৭.৩০ থেকে প্রভাতী অধিবেশন এবং দুপুর ১২.০০ থেকে দিবা অধিবেশনের কার্যক্রম শুরু হয়। এটি বালক বিদ্যালয় হলেও ১৯৯০–এর দশক থেকে এখানে পুরুষের পাশাপাশি মহিলারাও শিক্ষকতা করেন। প্রতি বছর এই বিদ্যালয়ে তৃতীয় এবং ষষ্ঠ শ্রেণিতে ছাত্র ভর্তি করা হয়। আবার ষষ্ঠ শ্রেণি থেকে ১০ম শ্রেণি পর্যন্ত প্রতি শ্রেণিতে দুটি করে শাখা রয়েছে যথা 'ক' শাখা এবং 'খ' শাখা। অভিজ্ঞ এবং দক্ষতাসম্পন্ন শিক্ষকদের তত্ত্বাবধানে উচ্চমানের শিক্ষা প্রদানকারী প্রাচীন বিদ্যালয়গুলির মধ্যে এটি একটি। পাশাপাশি, সরকারী বিদ্যালয় হওয়ায় লেখাপড়ার খরচও এখানে নিতান্ত কম।

সঠিক অনুচ্ছেদ শিরোনাম কোনটি?
titleA. প্রাতিষ্ঠানিক ব্যবস্থা
titleB. খ্যাতিমান শিক্ষকবৃন্দ
titleC. ফলাফল
titleD. খেলাধুলা ও সহপাঠ্যকর্ম
উত্তর: titleA
ফরিদী চট্টগ্রাম কলেজে প্রভাষক হিসেবে কর্মজীবন শুরু করেন। পরে এডুকেশনাল সার্ভিসে উন্নীত হয়ে তিনি বর্ধমান বিভাগের মুসলিম শিক্ষার সহকারী স্কুল পরিদর্শকের দায়িত্ব পালন করেন এবং ১৯৬৬সালে পূর্ব পাকিস্তানের জনশিক্ষা পরিচালক হিসেবে অবসর গ্রহণ করেন। অবসর গ্রহণের পর ফরিদী ঢাকা বিশ্ববিদ্যালয়ের অনারারি ট্রেজারার হিসেবে নিযুক্ত হয়ে ৬ বছর দায়িত্ব পালন করেন। ১৯৭৭ সালের অক্টোবর মাসে তিনি ইসলামিক ফাউন্ডেশন বাংলাদেশের মহাপরিচালক নিযুক্ত হয়ে ২ বছর কাজ করেন। ইফা থেকে বৃহৎ আকারে ইসলামী বিশ্বকোষ প্রণয়ন পরিকল্পনা তিনিই প্রথম গ্রহণ করেন। যা পরবর্তীকালে বাস্তব রুপ নেয়। 

সঠিক অনুচ্ছেদ শিরোনাম কোনটি?
titleA. প্রাথমিক ও শিক্ষা জীবন
titleB. কর্মজীবন
titleC. গ্রন্থ
titleD. মৃত্যু
উত্তর: titleB